Elkezdõdtek a tavaszi karbantartási munkálatok
A Startmunka Program és a hagyományos közfoglalkoztatás keretében megkezdõdtek a tavaszi karbantartási munkálatok.
A belterületi belvízcsatornák kitisztítása, a köztéri bútorok és játszótéri eszközök átvizsgálása, javítása, az önkormányzati ingatlanok karbantartási munkálatainak elvégzése, a zöldterületek rendbe tétele, gondozása - sorol fel néhányat, a tavaszi munkálatok körébe tartozó feladatok közül Ékes József, a Városüzemeltetési és Ingatlankezelési Csoport vezetõje. A munkaterv három eleme, az önkormányzat sikeres pályázatának köszönhetõen 167 millió forint állami támogatással valósul meg A Startmunka Program keretében foglalkoztatottak a tavaszi karbantartási munkálatok részeként a városi óvodák, iskolák felújítási munkálataiban segédkeznek, illetve különbözõ mezõgazdasági és erdõgazdálkodási munkákban vesznek részt.
- A mezõgazdasági mintaprogramban foglalkoztatottak virágpalántákat nevelnek, vöröshagymát termesztenek, emellett, szintén a Startmunka Program keretein belül erdõtelepítésre, valamint a mezõgazdasági utak, és a Bodnár Bertalan Oktatási Központ tanösvényének rendbetételére is sor kerül majd - mondta el Ékes József.
Az ilyenkor szokásos idõszaki munkák mellett március közepén a városi tavaszi nagytakarítás is elkezdõdött. A hódmezõvásárhelyi városellátó munkatársai, a város útjainak, közterületeinek szemétmentesítésérõl, tisztán tartásáról gondoskodnak.
A polgármesteri hivatal korábban azt közölte, a tavalyi évhez hasonlóan, az idén is több, mint 1000 embernek szeretnének, a közmunkaprogram keretében munkát adni. A tavalyi évhez képest azonban nõtt a közfoglalkoztatottak havi fizetése. 2013-tól, a 8 órában dolgozó segédmunkások bére 75 ezer 500, a középfokú iskolai végzettséget, illetve középfokú szakképzettséget igénylõ munkakörben, teljes munkaidõben dolgozó munkavállalók havi fizetése pedig 96 ezer 800 forint.
Hódmezõvásárhely közmunka